|  |  |  |  |
| --- | --- | --- | --- |
|  | | | |
|  | | | |
|  |  |  |  |
|  |  |  |
| **VMI pranešimas dėl paramos skyrimo e. būdu** | | | |
|  | | | |

Mieli mokesčių mokėtojai,

Primename, kad **iki š.m. liepos 1 d.** Elektroninio deklaravimo sistemoje ([deklaravimas.vmi.lt](http://deklaravimas.vmi.lt)) galima teikti prašymus pervesti pajamų mokesčio dalį, tam tereikia užpildyti vieną populiariausių - FR0512 formą.

Atkreipiame dėmesį, kad **nuo 2022 m. sausio 1 d. prašymus dėl paramos skyrimo bus galima teikti tik elektroniniu būdu**. Todėl raginame gyventojus, skiriančius dalį pajamų mokesčio paramai, tai daryti elektroniniu būdu jau dabar. Šis būdas saugus ir paprastas, o kaip užpildyti ir pateikti prašymą elektroniniu būdu galite rasti VMI *Youtube* kanale [ČIA](https://youtu.be/7BCPmiMytek).

Pažymime, nuo 2020 m. paramos gavėjams, tarp jų ir meno kūrėjams, galima skirti **iki 1,2 proc.** GPM (anksčiau buvo skiriama 2 proc.), politinėms partijoms - **iki 0,6 proc.** GPM (anksčiau buvo 1 proc.), profesinėms sąjungoms ar jų susivienijimams – **iki 0,6 proc.** GPM (anksčiau buvo 1 proc.).

Pridedame papildomas vizualines priemones – informacinį plakatą ir instrukciją, kaip užpildyti prašymą pervesti GPM dalį paramai e. būdu. Kviečiame pasidalinti šiomis priemonėmis su savo švietimo įstaigos bendruomenės nariais.

Visą aktualią informaciją, atsakymus į dažniausiai užduodamus klausimus bei parsisiuntimui skirtas VMI parengtas vizualines priemones galite rasti ir specialioje [**VMI svetainės skiltyje**](https://www.vmi.lt/cms/gpm-dalis-paramai), kuri bus nuolat pildoma. Pasikonsultuoti su VMI specialistais galite **paskambinus telefonu 1882** / +370 5 260 5060.

Valstybinė mokesčių inspekcija